קנת בראנה

סר קנת׳ צ'ארלס בראנה (באנגלית: Sir Kenneth Charles Branagh; נולד ב־10 בדצמבר 1960) הוא שחקן וקולנוען צפון-אירי, שהתפרסם עם בימוי סרטי קולנוע המבוססים על יצירותיו של ויליאם שייקספיר, וגם כיכב בהם: "הנרי החמישי", "המלט" ועוד.

היה מועמד לפרס האוסקר לסרט הקצר הטוב ביותר עם "שיר הברבורים" (1992). על "הנרי החמישי", היה מועמד בראנה לפרס האוסקר לבמאי הטוב ביותר ולשחקן הראשי הטוב ביותר ועבור "המלט" היה מועמד לפרס האוסקר לתסריט המעובד הטוב ביותר. ב־2001 זכה בפרס אמי על משחקו בסרט הטלוויזיה "קונספירציה". לאורך שנות הקריירה שלו היה מועמד לחמישה פרסי אוסקר וחמישה פרסי גלובוס הזהב. הוא זכה בשלושה פרסי בפט"א ושני פרסי אמי.

בראנה הוא האדם שהיה מועמד למספר הרב ביותר של קטגוריות בפרס אוסקר: הוא היה מועמד בקטגוריות הבימוי, השחקן הראשי, שחקן המשנה, תסריט מקורי, תסריט מעובד וסרט קצר. את השיא הוא שבר בשנת 2022, כאשר היה מועמד בקטגוריית התסריט המקורי על סרטו "בלפסט".

ביוגרפיה
קנת׳ בראנה נולד בבלפסט, צפון אירלנד שבממלכה המאוחדת, למשפחה נוצרית-פרוטסטנטית. משפחתו עברה עמו לאנגליה כשהיה בן תשע.

בשנת 1990 הוענק לבראנה תואר דוקטור לשם כבוד מאוניברסיטת המלכה בבלפסט.

ב-2012 קיבל תואר אבירות וסר. מ-2015 ועד 2024, שימש כנשיא האקדמיה המלכותית לאמנות הדרמה והחליף את ריצ'רד אטנבורו בתפקיד אחרי מותו.

 קריירה 
בראנה מרבה להופיע בתיאטרון ובקולנוע, עיקר פרסומו בא לו בזכות העיבודים הקולנועיים שעשה למחזות של שייקספיר, "הנרי החמישי" משנת 1989, "מהומה רבה על לא דבר" מ־1993 ו"המלט" מ־1996. הוא כיכב בסרטים רבים נוספים.

לאחר פריצתו בשנות השמונים והתשעים, כיכב במספר רב של סרטי קולנוע וסדרות טלוויזיה וזכה להכרה בתפקיד המדען ויקטור פרנקנשטיין בסרט "פרנקנשטיין" (1994) לצידו של רוברט דה נירו בתפקיד המפלצת המבוסס על ספרה של מרי שלי, אותו הוא ביים ושנה לפני כן, כיכב כמפקד SS הר קנופ ב"נערי הסווינג" (1993), כולל ב"הארי פוטר וחדר הסודות" (2002) בהיותו פרופ' גילדרוי לוקהרט. הוא כיכב כנבל בסרט קומדיית-האקשן-המערב "פרוע על המערב" (1999) לצידם של קווין קליין וויל סמית'. בראנה כיכב במותחן הרומנטי "רצח מן העבר" (1991) ודיבב ב-סרט האנימציה "הדרך לאל דוראדו" (2000).

ב-1998 קריין את סדרת ה-BBC "המלחמה הקרה". בשנות האלפיים קריין בסדרות דוקומנטריות נוספות של ה-BBC. ב-2011, גילם את השחקן המנוח לורנס אוליבייה ב"השבוע שלי עם מרילין". ב-2002 שיחק בסרט "הארי פוטר וחדר הסודות" בתור פרופ' גילדרוי לוקהרט. ב-2006 כיכב ב"חליל הקסם".

ב-2008 כיכב בשלושה סרטי טלוויזיה על פי רומנים של הסופר השוודי הנינג מנקל בתפקיד הבלש קורט ולאנדר, והיה גם מפיק בפועל של הסדרה. כיכב בתפקיד הקצין הגרמני הנינג פון טרסקו במותחן המלחמה ההיסטורי של בריאן סינגר "מבצע ואלקירי", לצידו של טום קרוז. ב-2011 התפרסם אף יותר ברחבי העולם ובפרט בארצות הברית עם בימוי סרט גיבורי-העל "תור" של אולפני מארוול (וחלק מהיקום הקולנועי של מארוול); בראנה קיבל ביקורות מעורבות בעיקר עבור בימוי הסרט כמחזה של שייקספיר.

ביים וכיכב כנבל הראשי של מותחן האקשן-ריגול "ג'ק ריאן: גיוס הצללים" (2014) אשר משמש אתחול קליל לסרטי ג'ק ראיין של טום קלנסי. ביים את רימייק הלייב-אקשן של דיסני של "סינדרלה" (2015).

בשנת 2016 הצטלם לסרטו של כריסטופר נולאן "דנקרק" כמפקד בולטון, לצד טום הארדי, קיליאן מרפי והארי סטיילס. הסרט יצא לאקרנים ביולי 2017.

בשנת 2017 כיכב בתפקיד הבלש הרקול פוארו בסרט הבלשי "רצח באוריינט אקספרס" על בסיס ספרה של אגתה כריסטי, אותו גם ביים. הסרט מבוסס על ספר באותו שם מאת אגאתה כריסטי. בסרט ההמשך "מוות על הנילוס" שיצא לאקרנים בשנת 2022 גם ביים וכיכב בתפקיד פוארו. בראנה הצטרף מחדש לכריסטופר נולאן בתפקיד הנבל הראשי בסרטו החדש, מותחן הריגול-אקשן "טנט" (2020).

בשנת 2021 השתתף בצילומי הסדרה "This Sceptred Isle" עבור רשת Sky, כשהוא מגלם את ראש ממשלת בריטניה בוריס ג'ונסון. בנוסף, זכה בפרס גלובוס הזהב לתסריט הטוב ביותר על הסרט בלפסט.

בשנת 2023 שיחק בסרט "אופנהיימר" וזכה ביחד עם שאר שחקני הסרט, בפרס גילדת שחקני המסך על הביצוע הטוב ביותר של אנסמבל בסרט קולנוע. בראנה אף נאם, בשם עמיתיו לקאסט, את נאום זכייתם.

 חיים אישיים 
ב־1989 נישא לראשונה לשחקנית אמה תומפסון. תומפסון ובראנה נפגשו בשנת 1987 כשהופיעו כזוג נשוי בסדרת הטלוויזיה "תהפוכות מלחמה". הם הופיעו יחד גם בסרטים "רצח מן העבר" ו"החברים של פיטר". אולם בראנה ותומפסון התגרשו ב־1995, לאחר שבשנת 1994 נודע על רומן שניהל עם השחקנית הלנה בונהאם־קרטר. הרומן בין בונהאם־קרטר ובראנה החל כשהיא שיחקה בסרטו של בראנה, אך קשר זוגי זה הגיע לקצו ב־1999.

ב־2003 נישא בשנית לארט דיירקטורית בתחום צילום הקולנוע לינדזי ברונוק, אותה הכיר במהלך צילומי "שקלטון" בשנת 2002.

פילמוגרפיה 
משחק
קולנוע
 שנה שם שם באנגלית תפקיד הערות 1981 מרכבות האש Chariots of Fire סטודנט בקיימברידג' ללא קרדיט 1987 חודש בכפר A Month in the Country ג'יימס מון 1987 High Season ריק 1989 הנרי החמישי Henry V הנרי החמישי, מלך אנגליה 1992 החברים של פיטר Peter's Friends אנדרו בנסון 1993 מהומה רבה על לא דבר Much Ado About Nothing בנדיק 1993 נערי הסווינג Swing Kids הר קנופ, גסטפו ללא קרדיט 1994 פרנקנשטיין Mary Shelley's Frankenstein ד"ר ויקטור פרנקנשטיין 1995 אותלו Othello יאגו 1996 המלט Hamlet המלט 1998 ג'ינג'רברד The Gingerbread Man ריק מגרודר 1998 על כנפי האושר The Theory of Flight ריצ'רד 1998 סלבריטי (סרט) Celebrity לי סימון 1998 הצעה The Proposition האב מייקל קינון 1999 פרוע על המערב Wild Wild West ד"ר ארליס לאבלס 2000 אל תשטה באהבה Love's Labour's Lost ברוון 2000 הדרך לאל-דוראדו The Road to El Dorado מיגל דיבוב 2000 איך להרוג את הכלב של השכן How to Kill Your Neighbor's Dog פיטר מקגואן 2002 ארוכה הדרך הביתה Rabbit Proof Fence איי. או. נוויל 2002 הארי פוטר וחדר הסודות Harry Potter and the Chamber of Secrets פרופ' גילדרוי לוקהרט 2004 Five Children & It הדוד אלברט 2007 משחקי בילוש Sleuth איש בטלוויזיה הופעת קמע ללא קרדיט 2008 מבצע ואלקירי Valkyrie הנינג פון טרסקו 2009רדיו רוק The Boat That Rocked סר אליסטר דורמנדי 2011 השבוע שלי עם מרילין My Week with Marilyn לורנס אוליבייה 2012 Stars in Shorts מארק סנו 2014 ג'ק ראיין: גיוס הצללים Jack Ryan: Shadow Recruit ויקטור צ'רבין 2017 דנקרק Dunkirk המפקד בולטון2017רצח באוריינט אקספרס Murder on the Orient Expressהרקול פוארוגם במאי ומפיק 2018 הנוקמים: מלחמת האינסוף Avengers: Infinity War קורא במצוקה (דיבוב) 2018 הכל אמת All Is True ויליאם שייקספיר גם במאי 2020 טנט Tenet אנדריי סאטור 2022 מוות על הנילוס Death on the Nile הרקול פוארו גם במאי ומפיק לב של אש Fire Heart שוו דיבוב 2023 אופנהיימר Oppenheimer זוכה פרס גילדת שחקני המסך ביצוע הטוב ביותר של צוות שחקנים בסרט קולנוע (2024) רדופים בוונציה A Haunting in Venice הרקול פוארו גם במאי ומפיק 2025 The King of Kings צ'ארלס דיקנס דיבוב 2026 השטן לובשת פראדה 2 The Devil Wears Prada 2 2027 השוד המושלם (אנ') The Thomas Crown AffairTBA Atonement מייקל ריד The Last Disturbance of Madeline Hyndeבמאי ותסריטאי
סרט קולנוע
טלוויזיה
 שנה שם שם באנגלית תפקיד הערות 1982 Play for Tomorrow סטודנט סדרת טלוויזיה (בפרק "Easter 2016") 1982 Play for Today בילי מרטין סדרת טלוויזיה (3 פרקים) 1983 אל המגדלור To the Lighthouse סטודנט סרט טלוויזיה 1983 Maybury רוברט קלייד מופט סדרת טלוויזיה (2 פרקים) 1984 Boy in the Bush ג'ק גרנט מיני-סדרה 1985 Coming Through ד. ה. לורנס סרט טלוויזיה 1987 The Lady's Not for Burning תומאס מנדיפ סרט טלוויזיה 1987 לורנה Lorna בילי סרט טלוויזיה 1987 Theatre Night אוסוולד בפרק "רוחות" 1987 תהפוכות מלחמה Fortunes of War גאי פרינגל סדרת טלוויזיה (7 פרקים) 1988 תומפסון Thompson תפקידים שונים סדרת טלוויזיה (6 פרקים) 1988 American Playhouse גורדן אוונס סדרת טלוויזיה (בפרק "Strange Interlude") 1989 הבט אחורה בזעם Look Back in Anger ג'ימי פורטר דרמה טלוויזיונית 1995 Performance דונל דאוורן סדרת טלוויזיה (בפרק "Shadow of a Gunman") 1999 הולכים עם דינוזאורים Walking with Dinosaurs קריין 2001 הבלדה של Big Al The Ballad of Big Al קריין 2001 הפתרון הסופי Conspiracy ריינהרד היידריך סרט טלוויזיה 2001 הולכים עם חיות Walking with Beasts קריין 2002שקלטון Shackleton סר ארנסט שקלטון סרט טלוויזיה (מיני-סדרה) 2005 וורם ספרינגס Warm Springs פרנקלין דלאנו רוזוולט סרט טלוויזיה 2005 ללכת עם מפלצות Walking with Monsters קריין 2008  קולונל טים קולינס סדרת טלוויזיה (בפרק "Our Business Is North") 2008–2015 ולאנדר Wallander קורט ולאנדר סדרת טלוויזיה (12 פרקים) 2022 זאת אנגליה This England בוריס ג'ונסון סדרת טלוויזיה 2023 הסמוראית כחולת העין Blue Eye Samurai אבייג'ה פאולר דיבוב; 8 פרקים

בימוי
 שנה שם שם באנגלית הערות 1989 הנרי החמישי Henry V 1991 רצח מן העבר Dead Again 1992 Swan Song סרט קצר 1992 החברים של פיטר Peter's Friends 1993 מהומה רבה על לא דבר Much Ado About Nothing 1994 פרנקנשטיין Mary Shelley's Frankenstein 1995 ההצגה חייבת להמשך In the Bleak Midwinter 1996 המלט Hamlet 1999 אל תשטה באהבה Love's Labour's Lost 2003 Listening סרט קצר 2006 כטוב בעיניכם As You Like It 2006 חליל הקסם The Magic Flute 2007 משחקי בילוש Sleuth 2011 תור Thor 2014 ג'ק ראיין: גיוס הצללים Jack Ryan: Shadow Recruit 2015 סינדרלה Cinderella2017רצח באוריינט אקספרס Murder on the Orient Express2018הכל אמת All is True2020ארטמיס פאול Artemis Fowl2021 בלפסט Belfast גם תסריטאי 2022 מוות על הנילוס Death on the Nile

לקריאה נוספת
 Kenneth Branagh (1990 [1989]) Beginning, London: Chatto and Windus, ; New York: W W Norton & Co, 
 Ian Shuttleworth (1994) Ken & Em, London: Headline. 
 Mark White (2005) Kenneth Branagh, London: Faber and Faber. 

קישורים חיצוניים

 אתר מעריצים של קנת בראנה



הערות שוליים

קטגוריה:שחקני קולנוע וטלוויזיה צפון אירים
קטגוריה:שחקני תיאטרון צפון אירים
קטגוריה:מדבבים בריטים
קטגוריה:במאי קולנוע בריטים
קטגוריה:מפיקי קולנוע בריטים
קטגוריה:תסריטאי קולנוע בריטים
קטגוריה:במאי טלוויזיה בריטים
קטגוריה:מפיקי טלוויזיה בריטים
קטגוריה:תסריטאי טלוויזיה בריטים
קטגוריה:חברי הלהקה השייקספירית המלכותית
קטגוריה:בוגרי האקדמיה המלכותית לאמנות הדרמה
קטגוריה:זוכי פרס אמי הבין-לאומי: שחקן
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:זוכי פרס באפט"א לבמאי הטוב ביותר
קטגוריה:זוכי פרס באפט"א לטלוויזיה לשחקן הטוב ביותר
קטגוריה:זוכי פרס גלובוס הזהב - התסריט הטוב
קטגוריה:אבירים בריטים
קטגוריה:זוכי אוסקר: התסריט המקורי הטוב
קטגוריה:בריטים שנולדו ב-1960